કોંગ્રેસની ઉમેદવારોની પ્રથમ યાદી જાહેર થયા બાદ કોંગ્રેસના વિવાદના વાવંટોળ વચ્ચે ઘેરાઇ ગઇ હતી. ત્યાર બાદ બીજા ઉમેદવારોની યાદીમાં તેમણે પ્રથમ યાદીના જ ચાર ઉમેદવારો બદલવા પડ્યા હતા. આ પછી કોંગ્રેસ પ્રદેશ પ્રમુખ ભરતસિંહ સોલંકીએ કહ્યું હતું કે, હવે કોંગ્રેસ રણનીતિના ભાગરૂપે ઉમેદવારોની બીજી યાદી 26 નવેમ્બરે છેલ્લી ઘડીએ જ જાહેર કરશે. ઉલ્લેખનીય છે, પ્રથમ તબક્કાની ચૂંટણી માટે ઉમેદવારોના નામાંકનની સમગ્ર પ્રક્રિયા સમાપ્ત થઇ ગઇ છે, જ્યારે બીજા તબક્કાની ચૂંટણી માટે ઉમેદવારોના ફોર્મ ભરવાની છેલ્લી તારીખ 27 નવેમ્બર છે અને ફોર્મ પરત ખેંચવાની છેલ્લી તારીખ 30 નવેમ્બર છે.